Steve se seun in hof oor aanranding | Maroela Media
Devon Hofmeyr en sy pa, Steve (Foto: Devon Hofmeyr, Facebook)
Die sanger Steve Hofmeyr se seun, Devon Hofmeyr (22), en Nelus Goosen (21) het Vrydag in die Pretoriase landdroshof verskyn op aanklag van aanranding met die doel om ernstig te beseer.
Kapt. Dave Miller, woordvoerder van die polisie, het aan Maroela Media bevestig die twee mans is Donderdag in hegtenis geneem ná 'n voorval op die Delmas-pad.
Die twee mans, wat vir Bull Security-reaksieveiligheidsmaatskappy werk, voer aan hulle wou 'n vermeende dwelmhandelaar aankeer.
"'n Verbyganger het die polisie na die toneel ontbied," het Miller bygevoeg. Hy kon nie bevestig of enige voorwerpe gebruik is om die slagoffer mee aan te rand nie. "Ek kan ook nie bevestig of daar enige dwelmmiddels op die toneel gevind is nie, maar ek kan bevestig dat geen dwelmmiddels by die bewyskantoor ingedien is nie."
Volgens berigte is die twee mans vrygelaat op borgtog van R1 500 elk en die saak is uitgestel tot Februarie.
'n Woordvoerder van Bull Security wou nie in hierdie stadium kommentaar lewer nie, omdat die ondersoek nog voortduur.
Steve wou ook nie in hierdie stadium kommentaar lewer nie.
Nou vir wat op dees aarde moet Steve nou kommentaar lewer. Hy het mos nou niks uit te waai met die bakeiery nie.
Hoekom moet dit so gestel word. Steve het sy eie lewe en sy seun sy lewe. As dit ons gewone ou was sal hulle die ouer se naam en dan die kind se naam sit nie. Hy werk en is verantwoordelik vir sy dade nie Steve nie. Dit maak my siek.
Steve sal sy kind ondersteun. Sterkte Devon. Hoop die nagmerrie is gou oor.
Sterkte aan Steve, Devon en die hele Hoffmeyer gesin. Dink aan julle. En die waarheid sal see vier. Mag julle mekaar onderdteun met die genade en liefde van ons Hemelse Vader